Ithute tsebo yeo e lego ka Beibeleng ke moka o diriše seo o ithutago sona. Go diriša melao ya motheo ya Beibele go tla go šireletša tutuetšong ya Diabolo.—Baefeso 6:11-18. BOPOROFETI jwa Baebele jo bo buang ka motlha wa rona bo boleletse pele gore batho ba ba tswang mo ditšhabeng tsotlhe ba tla thologela mo kobamelong ya ga Jehofa e e tlotlometseng. Ka sekai, Jehofa Modimo o ne a bolela jaana ka moporofeti Hagai: “Ke tla reketlisa ditšhaba tsotlhe, mme dilo tse di eletsegang tsa ditšhaba tsotlhe di tla tsena; mme ke tla tlatsa ntlo eno ka kgalalelo.” (Hagai 2:7) Isaia le Mika le bone ba ne ba porofeta gore mo motlheng wa rona—“kwa bofelong jwa metlha”—ditšhaba di tla obamela Jehofa ka tsela e a e amogelang.—Isaia 2:2-4; Mika 4:1-4. Seno ke sone se se diregang gompieno. Basupi ba ga Jehofa ba dira tiro eno. Mo dinageng di ka nna 236, Basupi ba feta dimilione di le supa ba bolelela batho ka se Bogosi bo tla se dirang mme ba ba thusa go tshela go dumalana le melao e e siameng ya Modimo, yo thato ya gagwe e leng go fedisa pogo le botlhoko. Tswelela o ithuta ka Bogosi jwa Modimo, mme o tla nna le tsholofelo ya go tshela mo lefatsheng le le se nang pogo—ka bosakhutleng.